سہیل پیٹرک

سہیل پیٹرک (انگریزی میں: Sohail Patirk پیدائش، 27 جولائی 1969ء)کا اصل نام سہیل بھٹی(Sohail Bhatti) ہے اور یہ فلسفی، موسیقار، عالم اور شاعر ہیں اور کتھولک چرچ میں بطور پریسٹ خدمات سرانجام دیے رہے ہیں۔ سہیل پیٹرک 27 جولائی 1969 کو پشاور میں پیدا ہوئے۔ بین المذاہب ہم آہنگی، انسانی حقوق کے علاوہ دنیا بھر میں امن مشن کیلئے سفر کر چکے ہیں۔ peace and conflict studies

میں آسٹریا سے ماسٹر کی ڈگری حاصل کر رکھی ہے۔ سہیل پیٹرک کی پنجابی اور انگریزی شاعری پر مشتمل کلیات شائع ہو چکے ہیں۔ سہیل پیٹرک سہیلا کے قلمی نام سے لکھتے ہیں اور ان کے غزلوں پر مشتمل ایک سی ڈی(CD's) تیار کی جا رہی ہے جس میں سے تین  غزلیں اس وقت یوٹیوب پر پذیرائی حاصل کر چکے ہیں۔ سہیل پیٹرک کے غزلیں استاد حسین بخش گلو، استاد شفقت امانت علی خان، ستارہ یونس اور صائمہ جہاں،  کے علاوہ دیگر کئی گلوکاروں نے گائی ہیں،گاہے بگاہے ان کی غزلیں اور گیت  یوٹیوب پر جاری ہوتے رہتے ہیں۔

پیدائش، بچپن اور ابتدائی تعلیم 
اپنی خود نوشت ’’میں سفر میں ہوں‘‘ میں فادر سہیل لکھتے ہیں:

محبت سانجھ اور جڑتسے بھرے یہی ایام تھے جب میں نے اس دنیا میں آنکھیں کھولیں۔ریکارڈ کے مطابق میری پیدائش 27 جولائی 1969 کو پشاور کے ایک مذہبی گھرانے میں ہوئی۔ پیدائش کے کچھ دن بعد مجھے بَپتِسمہ دیا گیا اور  میری والدہ نے میرا نام پیٹرک اور تائی جان نے میرا نام سہیل رکھا۔ ابتدائی تعلیم پشاور کے سینٹ جونز ہائی سے حاصل کی یہیں سے میٹرک کا امتحان پاس کیا۔

انسانیت کیلئے فکر 
میٹرک کے بعد میں نے کیا بننا ہے اس کا کوئی حتمی جواب تو میرے پاس نہیں تھا تاہم عمومی معلومات اتنی ہی تھیں کہ میٹرک کے بعد زیادہ تر طالب علم استاد بن کر شادی کر لیتے ہیں۔ لہٰذا میں نے کالج میں داخلہ اس سوچ کے ساتھ لیا کہ ایف اے کر کے استاد  بن جاوں گا، کیونکہ میرے آس پاس زیادہ تر طالب علم شعبہ تدریس کو ہی اختیار کر رہے تھے۔ انہی دنوں میں فادر مختار کے ساتھ لگاتار فکری نشستوں نے مجھے یہ شعور دیا کہ شادی کے علاوہ بھی زندگی کے کئی دیگر مقاصد ہیں۔ اپنے خاندان سے ہٹ کر انسانیت کیلئے بھی فکر کی جا سکتی ہے۔ میرے ذہن میں بار بار یہ سوال آتاتھا کہ میری زندگی کا ایسا کونسا مقصد ہو جو انسانیت کی بلاتفریق خدمت کرنے کا موقع دے اور یہی تشنگی مجھے خداوند یسوع مسیح کی زندگی کے مقصد کو جاننے میں مددگار ثابت ہوئی۔ اسی تڑپ نے مجھے کاہنوں کی زندگی پر غور و فکر کی طرف مائل کیا اور میں ان مشنری کاہنوں کے بارے میں سوچتا جو اپنا ملک، خاندان اور گھر چھوڑ کر محض انسانیت کی خدمت کیلئے ہزاروں میل دور پاکستان آتے ہیں، ان کے علاوہ مقامی کاہنوں کی خدمت دیکھی کہ کس طرح وہ لوگوں کی روحانی ضروریات کو پورا کرنے کے ساتھ ساتھ ان کی شخصیت سازی بھی کرتے ہیں۔ ان خیالات اور سوچوں نے مجھے زندگی کو مختلف زاویوں سے سوچنے میں مدد کی۔ ان خیالات اور سوچوں نے مجھے زندگی کو مختلف زاویوں سے سوچنے میں مدد کی۔

میں اکثر کھلے آسمان میں اڑتے پرندوں کو دیکھتا تو سوچتا کہ اتنے بڑے آسمان کی حدود  کہاں ختم ہوتی ہیں۔ آسماں سے پرے کونسی دنیائیں آباد ہیں کبھی دل میں خواہش مچلتی کہ مجھے پر لگ جائیں اور اڑتا ہوا آسمان کی بلندیوں کو چھو آوں۔

میں اکثر و بیشتر فادر مختار عالم اور ان کے دوستوں کو  بلھے شاہ، بابا فرید، وارث شاہ، بھگت کبیر کی باتیں کرتے بھی سنتا تھا اور یہ بھی میرے کانوں تک پہنچتی کہ کس طرح انہوں نے انسانیت کی معراج اور سچ جاننے کیلئے  تنہائی اختیار کی یہ تمام باتیں میرے ذہن میں کہیں نہ کہیں کچوکے لگتی رہتی تھیں۔ پھر جب بابو جارج اندر یامین ڈسکوی آئے تو وہ مقدس فراسس آف ایسسی (Fracas of Assisi )کی تعلیمات سے ہمیں متعارف کروایا، ہمیں بتایا گیا کہ وہ کائنات کے ہر ذرے سے پیار کرتے تھے، جب ان کے اندر چرند پرند کی گہرائی جاننے کی تڑپ بڑھتی گئی تو مقدس (Fracis of Assisi نے اپنے امیر باپ اور خاندان کو چھوڑا دیا۔

لاہور اور کراچی سیمنری 
فادر سہیل کا ایک دوست سمینری (وہ مدرسہ جہاں پریسٹ بننے کیلئے تعلیم دی جاتی ہے)چلا گیا۔ وہ جب بھی واپس آتا تو بتاتا کہ سمینری کا ماحول کیسا  ہے۔ وہاں ڈسپلن ہے وہاں جنرل نالج، علم کائنات، جغرافیہ، انگلش لٹریچر اور ہسٹری پڑھائی جاتی ہے تو اس کی باتیں سن کر میرے دل میں خواہش ابھرتی کہ سیمنری چلا جاوں۔فادر سہیل نے گھر والوں کو بتایا کہ وہ سمینری جانا چاہتے ہیں تو ان کے والد بہت خوش ہوئےالبتہ میر تائی جان ناراض ہوتیں کیونکہ ہر ماں کی طرح ان کی یہ خواہش تھی کہ میری شادی ہو۔

سینٹ میریز سمینری لاہور میں داخلہ لیا اور یہاں سے تعلیم مکمل کرنے کے بعد کراچی چلے گئے اور کراچی سیمنری سے تعلیم حاصل کرنے کے بعد واپس پشاور پہنچ گئے

آبائی شہر سے عملی زندگی کا آغاز 
20 فروری 1998ء کو ان کے آبائی شہر پشاور میں پنڈی ڈائیوسس کے تحت انکی مخصوصیت ہوئی اور ان کو سرگودھا پیرش میں فادر مختار عالم جو سیمنری میں ان کے استاد رہے تھے کے معاون کاہن کے طور پر تعینات کر دیا گیا۔ سرگودھا سے گجرات اور پھر خوشاب تعینات رہے۔

تانگھ وسیب اور بھٹہ سکول کا قیام 
فادر سہیل فطرتاً انسان دوست اور محبت کرنے والے انسان ہیں۔ سرگودھا کے مختصر قیام کے دوران میں بین المذاہب ہم آہنگی کے لیے بہت کام کیا۔ وہ انسانی حقوق اور بین المذاہب ہم آہنگی کے فعال کارکن تھے۔ کے ساتھ مل کر ’’تانگ وسیب‘‘ نامی تنظیم کی بنیاد رکھی اور بین المذاہب ہم آہنگی کے لیے کام شروع کیا تھا، سرگودھا قیام کے دوران میں تنظیم تانگ وسیب کی بنیاد رکھی اور یہی پر بھٹہ مزدوروں بچوں کے لیے ایکاسکول بھی قائم کیا جس جو طویل عرصہ تک فعال رہا۔

غیر ملکی سفر 
اپنی سوانح عمری ’’ایک نامکمل کتاب‘‘ کے صفحہ 95 سے پہلے امریکی سفر کا تذکرہ کرتے ہوئے کہتے ہیں

’’ امریکا میں ہر سال International Visitor Program کے عنوان سے ہر سال امریکا میں ایک پروگرام ہوتا ہے جس میں بنیادی جمہوریتوں اور نچلی سطح پر اختیارات کی منتقلی کے حوالے آگاہی دی جاتی ہے، اس برس بھی یہ پروگرام منعقد ہو رہا ہے جس میں پندرہ ممالک سے مندوبین شرکت کریں گے، انہوں نے کہا  اس سیمینار میں شرکت کے لیے ان لوگوں کو مدعو کیا جاتا ہے جو اپنے ممالک میں بنیادی جمہوریت کے لیے کام کرتے ہیں۔ انہوں نے بتایا کہ مذہبی سکالر کی حیثیت سے اس پروگرام میں شرکت کے لیے میرا نام تجویز کیا گیا ہے جبکہ سیاسی شخصیت کے طورپر تونسہ کے ناظم سردار عثمان بزدار کا نام تجویز کیا گیا ہے۔ عثمان بزدار سے پہلا تعارف اسی امریکی دورے میں ہی ہوا اور یہی عثمان بزدار بعد میں صوبہ پنجاب کے وزیر اعلیٰ بھی بنے اس پروگرام میں بنگلہ دیش سے مس رخسانہ خندکر، ایگزیکٹو ڈائریکٹر عبدالمومن خان میموریل فاونڈیشن، برازیل سے مسٹر ڈینئل سٹراس، ایگزیکٹوسیکرٹری ساو پاولو انسٹیٹویٹ پروباونو، انڈیا سے مسٹر راجیش پانڈے، ممبر سٹیٹ لیجسلیٹو کونسل، جمائیکا سے مسٹرڈینیلو فرنکلین، چیف ایڈوائزر تو پرائم منسٹر، کینیا سے مسٹر جیکسن مالو، ممبر آف پارلیمنٹ، میساڈونیا سے مس وسینا آتاناسوا، سٹیزن پارٹی سیشن سپیشلسٹ، لوکل گورنمنٹ ریفارم پراجیکٹ، اسرائیل سے مسٹر ایہاب صبا، ہیڈ سٹٹیجک پلاننگ اینڈ انفارمیشن ڈیپارٹمنٹ ناصرت، ملائشیا سے ڈاکٹر سلیمان انور شمس ال، ممبر انمویوتھ ایگزیکٹو کونسل چیئر انٹرنیشنل افئیر بیورو، فلپائن سے مس انجلیکا روسڈل امانتے، گورنر صوبہ اگوسن دل نارتے، نیپال سے مسٹر بجرنگ پرشاد شا، میئر جنت پور میونسپلٹی، نائیجریا سے مسٹر سوھوشانی، ایگزیکٹو ڈائریکٹر اینڈ پریذیڈنٹ سول رائٹس کانگرس قدونا سیرالیوں، سے سن بابرہ بنگورہ نیشنل کوارڈینٹر گراس روٹ ایمپاورمنٹ، سیلف ریلائنس جبکہ ترکی سے مسٹر طارق حامدی، پبلک ریلیشن سپشلسٹ شریک ہوے تھے‘‘

2004ء میں پہلی بار آئرلینڈ کا سفر کیا، اور 2010 تک متعدد بار آئر لینڈ میں کاہنانہ خدمات انجام دیں۔

آسٹریا میں تعلیم 
2008ء آسٹریا کی یورپین پیس یونیورسٹی (EPU) میں داخلہ لیا۔یہ وہی ادارہ ہے جو اقوام متحدہ کے ذیلی ادارے یونیسکو نے آسٹریا کے قصبہ سٹڈ شلائنگ میں نجی شعبہ کے ساتھ مل کر قائم کیا تھا جہاں امن اور تنازعات (Peace and Conflict Studies) کے بارے میں تعلیم دی جاتی تھی، یہاں امن اور  تنازعات کے حل کیلئے تحقیق کی جاتی تھی، اس ادارے کا تمام نصاب بابائے امن، جوہان گلٹنگ (Johan Galtung) نے مرتب کیا ہے۔ یہ ادارہ 2013ء تک خدمات انجام دیتا رہا ہے اور یہاں دنیا بھر سے لوگ تعلیم کیلئے آئے تھے پوری دنیا میں EPU کے طالب علم پھیلے ہوئے ہیں، لیکن  نامعلوم وجوہ پر ادارہ بہت جلد بند ہوگیا۔

اس ادارے کو یہ اعزاز حاصل رہا ہے کہ دنیا میں قیام امن اور استحکام کے بارے میں تربیت کی غرض سے امریکا، برطانیہ، فرانس، اٹلی، جرمنی، آئرلینڈ، مراکو، کینیا، مصر، ترکی، افغانستان، پاکستان، جاپان، انڈونیشیا، آذربائیجان، ملائیشیا، ازبکستان، تاجکستان، روس، اسرائیل، سری لنکا، نیپال، برازیل، میکسیکو، بلجیم، اردن، شام اور دیگر ممالک سے لوگ لوگ یہاں پڑھنے کے لئے آئے تھے۔ اگر آسان لفظوں میں کہا جائے تو EPU میں ان تمام ممالک نے اپنے سکالرز کو بھیجا جو ممالک کسی بھی طرح کے تنازعات کا شکار تھے۔

سٹڈشلائنگ میں تالہ نہیں ہوتا 
فادر سہیل اپنی کتاب کے صفحہ 172 پر لکھتے ہیں سٹڈ شلائنگ بہت خوبصورت جگہ ہے اور یہاں کے لوگ گھروں میں کوئی تالہ نہیں لگاتے تھے اوران کے مطابق ہوسٹل سمیت پورے قصبے میں کہیں تالہ نہیں تھا اور نہ ہی کبھی وہاں کوئی چوری کی واردات ہوئی تھی۔ فادر سہیل عرف سہیلا امریکا، برطانیہ،آسٹریا  سمیت بین المذاہب ہم آہنگی سمیت درجنوں ممالک میں ہونے والی کانفرنسوں اور سیمینارز میں مدعو کئے جا چکے ہیں اور یہ سفر جاری و ساری ہے۔

منتخب کلام 
جندرے

مینارے پاکستان نوں ویکھدیاں اک سوچ

جندرے سانو جمیا اڑیئے

جندرے کھیڈ کھڈایا

جم جم ترسے ہون نوں

ایس جندرے ہون مکایا

ساڈا کرنا، جیونا، مرنا

جاگن سونا جندرے

ساڈے ماپے، ساڈے یانے

ساڈے راکھے جندے

کتے

روز ازل دا

بدھا کتا

بیٹھا اندر مل

نَٹھ نَٹھ ودھن دوڑے سب نوں

آج بھلکے

تے کل

بیٹھا اندر مل

روز ازل دا

بھکھا کتا

ویکھ کے گوشت رت

پیا مچاوے ات

منے نہ کوئی مت

پیا کراوے ہتھ

روز ازل دا

بدھا کتا

منگے اپنی کُھل

اپنے ہون دا مُل

کون سنے کتے دا رونا

کون جرے کتے دا ہونا

کتا ہویا تے میں مویا

میں مویا جگ ہونا مویا

جگ ہونے دی خاط ویکھو

بھل گئی سب کتے دا ہونا

نہ سنیے کتے دا رونا